Diari Oficial de la Generalitat Valenciana


Sumari del DOGV 4167, del 14-01-2002 (2002/255)

Concurs número CV-47/2001. Prestació del servei de neteja de les dependències dels següents edificis de les Corts Valencianes: Palau de Benicarló, carrer de la Llibertat, núm. 3 i 5, i carrer del Comte de Trènor, núm. 3, i biblioteca.
------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4167

Data del DOGV
:   14-01-2002

Secció del DOGV
:   V. ALTRES ANUNCIS - B) LICITACIÓ DE CONTRACTES ADMINISTRATIUS

Número del document
:   2002/255


Data del document
:   10-01-2002

Organisme emissor
:   Corts Valencianes

Tipus de document
:   Concurs

Descriptors 

:   * contracte de serveis

Concurs número CV-47/2001. Prestació del servei de neteja de les dependències dels següents edificis de les Corts Valencianes: Palau de Benicarló, carrer de la Llibertat, núm. 3 i 5, i carrer del Comte de Trènor, núm. 3, i biblioteca. [2002/F255]
  
La Mesa de les Corts, en la reunió del dia 16 d'octubre de 2001, ha acordat anunciar la convocatòria pública del concurs que s'indica tot seguit:
  
Objecte: CV-47/2001. Contracte de prestació del servei de neteja de les dependències dels següents edificis de les Corts Valencianes: Palau de Benicarló, carrer de la Llibertat, núm. 3 i 5, i carrer del Comte de Trènor, núm. 3, i biblioteca.
  
Termini d'execució: un any, comptador des de la signatura del contracte.
  
Examen de l'expedient: segons els termes acordats per la Mesa de les Corts Valencianes a la seua reunió del 16 d'octubre de 2001, el plec de clàusules administratives particulars, el plec de prescripcions tècniques, el quadre de característiques del contracte i la possibilitat de contactar una visita in situ de les instal·lacions a dotar, pot obtenir-se a la seu de les Corts Valencianes, carrer de la Llibertat, 3 i 5, de València, de 10.00 a 14.00 hores, en dies hàbils, de dilluns a divendres, prèvia cita (tel. 81 138 87 12). La retirada d'aquesta documentació i la concertació de visites es podrà fer a partir de la publicació d'aquest anunci en el Diari Oficial de la Generalitat Valenciana i fins al dia en què acabe el termini de presentació d'ofertes. Aquesta documentació també està disponible a la pàgina web de les Corts Valencianes: www.corts.gva.es.
  
Pressupost màxim de licitació: cent setanta-un mil dos-cents vuitanta vuit euros i quaranta-quatre cèntims d'euro (171.288,44 euros), equivalent a 71.593.533 pessetes. Totes dues quantitats amb IVA i qualsevol altre tribut inclòs.
  
Garantia provisional: La resultant d'aplicar el 2% al pressupost màxim de licitació. És a dir, 3.425,77 euros, equivalents a 570.000 pessetes.
  
Garantia definitiva: la que resulte d'aplicar el 4% al pressupost pel qual s'adjudica el subministrament, la qual no superarà la quantitat de 6.851,54 euros, equivalent a 1.140.000 pessetes.
  
Classificació del contractista: grup U, subgrup 01, categoria B, segons especifiquen els articles 37 i 38 del Reial Decret 1.098/2001, de 12 d'octubre, pel qual s'aprova el Reglament General de la Llei de Contractes de les Administracions Públiques.
  
Model de proposició: similar a la que es recull com a annex en el plec de clàusules administratives particulars.
  
Termini de recepció de proposicions: fins al divendres 1 de febrer de 2002, a les 14.00 hores.
  
Lloc de presentació de proposicions: al Registre General de les Corts Valencianes, carrer de la Llibertat, 3 i 5. 46586 València.
  
Licitació i obertura de proposicions: el dimarts 5 de febrer de 2002, a les 10.00 hores, a la sala de comissions A, del Palau de les Corts Valencianes, carrer de la Llibertat, 3 i 5, de la ciutat de València.
  
Criteri d'adjudicació: per a valorar les ofertes es tindran en compte els criteris següents d'acord amb la ponderació que s'hi adjunta:
  
Solvència tècnica: 15 punts
  
Experiència tècnica en treballs similars: 15 punts
  
Proposta tècnica: 12 punts
  
Proposició econòmica: 50 punts
  
Millores: 8 punts
  
Composició de la mesa de contractació:
  
President:
  
- José Cholbi Diego, vicepresident primer de les Corts Valencianes.
  
Vocals:
  
- Carmen Ninet Peña, secretària segona de les Corts Valencianes.
  
- El director de l'Àrea Econòmica.
  
- El cap del Servei d'Assistència Tècnica i Manteniment.
  
- El lletrat director de l'Àrea d'Assistència Tècnica i Manteniment (que exercirà funcions de secretari amb veu i vot).